જામનગર શહેર અને ગ્રામ્ય વિસ્તારોમાં મોડી રાત્રે એકથી અઢી ઈંચ વરસાદ પડ્યો હતો. ત્યારબાદ આજે સવારથી લઈને બપોર સુધીમાં વધુ એકથી ચાર ઈંચ વરસાદ ખાબક્યો હતો. જેના કારણે કાલાવડ તાલુકાના બે ડેમ ઓવરફ્લો થઈ ગયા છે. જામનગર તળવામાં પણ નવા પાણીની આવક થઈ છે. લાલપુરની ઢાંઢેર નદી બે કાંઠે વહેતી થઈ છે. ભારે વરસાદને પગલે કાનલુલ રેલવે સ્ટેશને રેલવે ટ્રેક ધોવાઈ જતા ટ્રેન વ્યવહાર ખોરવાઈ ગયો છે. જેને લીધે મુસાફરોને ભારે હાલાકીનો સામનો કરવો પડ્યો છે.